Maak gereed vir Belastingseisoen 2016 - Ecsponent
Die Suid Afrikaanse Inkomste Diens (SAID) se Belastingseisoen 2016 skop af op 1 Julie. Dit beteken alle belastingbetalers moet opgawes indien vir inkomste verdien tussen 1 Maart 2015 en 29 Februarie 2016. Dis niemand se idee van pret nie, maar om te sorg dat jy die beste daarvan afkom, kan jy kyk na ons samevatting van wat jy ten opsigte van jou beleggings aan SAID moet verskaf:
Indien jy Ecsponent se Klas A of Klas C belê het en dus ‘n maandelikse inkomste uit jou belegging verdien, sal jy ‘n IT3B sertifikaat van ons ontvang. Dit sal die waarde en die aard van inkomste weergee wat jy hieruit verdien het.
As ‘n belegger in voorkeuraandele, is die maandelikse paaiemente wat jy ontvang dividendbetalings, wat onderhewig is aan ‘n dividendweerhoudingsbelasting van 15%. Dit beteken die 15% is reeds namens jou betaal en die bewys daarvan is op jou IT3B sertifikaat.
Indien jy in Klas B belê het, dus in kapitaalgroei oor ‘n termyn van vyf jaar en jy ontvang nie ‘n gereelde betaling van ons nie, sal jy nie jaarliks ‘n IT3B ontvang nie. In hierdie geval kry jy ‘n IT3C sertifikaat maar eers wanneer jou belegging ná vyf jaar tot ‘n einde kom.
Die IT3C sertifikaat reflekteer kapitaalwins of die groei wat jy op jou belegging ontvang. Afhangende van jou persoonlike omstandighede, kan jy aanspreeklik gehou word vir kapitaalwinsbelasting in die belastingjaar wanneer hierdie belegging tot ‘n einde kom. Tot daardie dag hoef jy nooit iets van die belegging in jou opgawe te meld nie.
Algemene wenke om Belastingseisoen 2016 makliker te maak
Die Belastingseisoen loop tot einde November, behalwe vir voorlopige belastingbetalers wat via eFiling hul opgawes indien. Hulle het grasie tot Januarie 2017.
enige skakels stuur na ander webtuistes nie, selfs ook nie dié van banke nie.
Vir meer inligting oor vanjaar se Belastingseisoen, besoek die SAID se webtuiste. Vir enige inligting omtrent jou belegging by Ecsponent, of indien jy ‘n afskrif van jou IT3B sertifikaat benodig, tree asseblief met ons in verbinding.